Եր

Եր ( ֆրանսերեն՝ Hyères), քաղաք և համայնք Ֆրանսիայի հարավ-արևելքում՝ Պրովանս-Ալպեր-Լազուր ափ երկրամասի Վար դեպարտամենտի Տուլոնի շրջանում։ Եր կանտոնի (մինչև 2015 թվականը՝ Լա Կրո կանտոն) վարչական կենտրոնն է։ Համայնքն զբաղեցնում է 132,28 կմ² տարածք։ 2006 թվականի տվյալներով բնակչության թվաքանակը եղել է 55.007, 2012 թվականի տվյալներով՝ 55.402: Բնակչության խտությունը կազմում է 419,0 մարդ/կմ²։ Պատմություն Երը Ֆրանսիական Ռիվիերայի ամենաառաջին և ծայր հարավային հանգստավայրն է։ Ծովից 5 կմ հեռավորության վրա գտնվող Երի նոր թաղամասերը արմավենու առատության պատճառով կոչվում են Եր լե Պալմիե ( Hères-les-Palmiers ): Հիմնադրվել է անտիկ ժամանակներում որպես հունական Օլբիա գաղութ։ Մինչև 1481 թվականը գտնվել է Պրովանս կոմսության կազմում։ Ժամանակին եղել է կարևոր նավահանգիստ, ինչի մասին վկայում է այն փաստը, որ հենց այստեղ է ափ իջել խաչակրաց արշավանքից վերադարձող սուրբ Լյուդովիկոսը։ Երկրորդ համաշխարհային պատերազմի ժամանակ Երը գտնվել է Հարավֆրանսիական ռազմական գործողության կենտրոնում։ 18-րդ դարում Երը միստրալից իր բնական պաշտպանվածության շնորհիվ դարձել է մոդայիկ հանգստավայր։ Բացի ֆրանսիական թագավորներից, հանգստանալու նպատակով ամռանը Եր են եկել անգլիական արքայազն ռեգենտը և թագուհի Վիկտորյան ։ Ռոբերտ Լուիս Սթիվենսոնն այստեղ ապրել է երկու տարի։ 1860 թվականի սեպտեմբերի 20-ին այս քաղաքում է մահացել Լև Տոլստոյի ավագ եղբայրը՝ Նիկոլայ Նիկոլաևիչ Տոլստոյը ։ Կյանքի վերջին տարիները Եր-լե-Պալմիեի ծերանոցում է անցկացրել բանաստեղծ Գեորգի Իվանովը, ով մահացել է այստեղ 1958 թվականի օգոստոսին։ Բնակչություն Համայնքի բնակչությունը 2011 թվականին կազմել է 54 527 մարդ, իսկ 2012 թվականին՝ 55 402 մարդ ։Բնակչության դինամիկան : Տնտեսություն 2010 թվականին աշխատունակ տարիքի (15-ից մինչև 64 տարեկան) 33.319 մարդկանցից 23.666-ը տնտեսապես ակտիվ էին, 9.653-ը՝ ոչ ակտիվ (ակտիվության մակարդակը՝ 71,0%, 1999թ. եղել է 67,7%)։ 23.666 ակտիվ աշխատունակ բնակիչներից աշխատում էր 20476-ը (10824 տղամարդ և 9652 կին), որպես գործազուրկ հաշվառվել են 3190-ը (1491 տղամարդ և 1699 կին)։ 9653 աշխատունակ ոչ ակտիվ քաղաքացիներից 2888-ը եղել են աշակերտներ կամ ուսանողներ, 3349-ը՝ թոշակառուներ, ևս 3416-ը ոչ ակտիվ են եղել այլ պատճառներով ։ 2010 թվականի ընթացքում համայնքում եղել են 26258 հարկվող տնային տնտեսություններ, որոնցում բնակվում էր 55.030 մարդ։ Ընդ որում՝ միջին եկամուտը մեկ հարկատուի հաշվով կազմել է 19 հազար 113 եվրո ։ Կլիմա Քույր քաղաքներ Գերմանիա, Ռոթվայլ, (1980) Տեսարժան վայրեր Անհվանի անձինք Էլոդի Գիյոն (ծնվ. 1990) - ֆրանսիացի ռեգբիստ Պոլ Գիմար (1921-2004) - ֆրանսիացի արձակագիր։ Ծանոթագրություններ Արտաքին հղումներ Free download of The Garden of Hyères on the site of the National French Library Official Tourist Office Coolidge, William Augustus Brevoort (1911). «Hyères» . Encyclopædia Britannica (անգլերեն). Vol. 14 (11th ed.). էջ 174. Երի համայնքի քաղաքապետարանի պաշտոնական կայք Արխիվացված 2016-09-19 Wayback Machine(Ֆրանսերեն)